เนื่องจากช่วงสงกรานต์ที่ผ่านมาโดนแมวข่วน เลยได้มีการฉีดยาบาดทะยักด้วย BIO-TTตั้งครรภ์นับจากวันที่ประจำเดือนมาล่าสุดคือ 11 สค 2562ซึ่งมีกำหนดฉีดวัคซีน BIO-TT เข็ม3วันที่ 15 ตค.2562 ควรขอวัคซีนเปลี่ยนเป็นตัวTdap เลยไหมคะซึ่งตอนนั้นอายุครรภ์ประมาน 2เดือนกว่า อยากทราบว่าจะทราบสามารถรับวัคซีนได้ไหมคะแล้วจะต้องรับวัคซีนเพิ่มอีกทีไหม ตอนช่วงไหนบ้างคะรบกวนตอบข้อซักถามให้ด้วยนะคะ ขอบพระมากๆค่ะ
สวัสดีค่ะ ตัวยา BIO-TT จะเป็นตัวยาวัคซีนป้องกันโรคบาดทะยักส่วนยา Tdap จะเป็นยาวัคซีนรวม ได้แก่ คอตีบ บาดทะยัก ไอกรน ค่ะในหญิงตั้งครรภ์จะแนะนำให้ฉีดยา Tdap ช่วงไตรมาสที่สาม คือ อายุครรภ์ 27-36สัปดาห์ เพราะมีการศึกษารองรับว่า ปลอดภัยกับหญิงตั้งครรภ์ และมีช่วยลดความเสี่ยงต่อการติดเชื้อนี้ในมารดา และทารกแรกเกิดถึง2เดือนค่ะแต่ไม่มีข้อมูลยา Tdapในอายุครรภ์ที่น้อยกว่านี้ค่ะแพทย์จึงแนะนำให้ ให้ฉีดยา BIO-TT ตามกำหนดเดิม และรับวัคซีน Tdap ในช่วงไตรมาสที่สาม จะเป็นการเหมาะสมกว่านะคะ